Høringssvar nye regler for lydighetsprøver

OODK mener utdanningsreglene for LP-dommere bør implementeres i regelverket.

Dersom reglene for rekrutt, klasse 1 og klasse 2 ikke blir gjort gjeldende før 01.01.2017, vil da administrasjonen være i stand til å utvikle IT løsningene slik at denne kan benyttes på selve stevnedagen? Dersom svaret på dette er ja, mener OODK at argumentet mot innføring av regelverket for alle klasser f.o.m. 01.01.2016 er enda sterkere.

**DEL I REGLER FOR ARRANGERING, DELTAGELSE I, ADMINISTRASJON OG BEDØMMELSE AV LYDIGHETSPRØVER OG KONKURRANSER**

Pkt 7:

|  |  |  |
| --- | --- | --- |
| Foreslått tekst | Kommentar | Endringsforslag |
| Føreren skal ha hunden på venstre side under og mellom øvelsene. | Hvordan skal dette bedømmes? Spesielt i de lavere klasser er dette en "stiv" formulering som i verste fall begrenser gleden og rekrutteringen til sporten. At dette er regel i øverste klasse er en ting, men at det skal gjelde alle er uheldig. | Føreren skal ha hunden på venstre side under øvelsene og ha kontroll på hunden mellom øvelsene. Hunden skal ikke forlate ringen |

Pkt 8

|  |  |  |
| --- | --- | --- |
| Foreslått tekst | Kommentar | Endringsforslag |
| Forholdet beskrives i en rapport om hendelsen som sendes NKK umiddelbart etter stevnet. | Har dette konsekvenser utover eventuelt dag 2 av stevnet? Dette bør i så fall stå i reglene eller eventuelt med referanse til hvor dette står. |  |

Pkt 9

|  |  |  |
| --- | --- | --- |
| Foreslått tekst | Kommentar | Endringsforslag |
| På fellesøvelser (øvelse 1) i klasse 1 og 2, bør minimum antall hunder være 3 og maksimum antall hunder være 6. I en konkurranse der antall hunder ikke kan deles på 6, kan dommeren arrangere 2 grupper med 7 hunder. | 1. "Bør" minimum antall være, er en uheldig formulering. Det betyr at det kan være færre. Det er å foretrekke færre hunder enn eventuelt "statister" som ikke er trent til aktuelle fellesøvelse.  2. Maksimum bør være maksimum uavhengig om antallet kan deles på 6 eller ei. | På fellesøvelser (øvelse 1) i klasse 1 og 2, skal maksimum antall hunder være 6. |
| I klasse 3 bør minimum antall hunder i fellesøvelsene være 3 og maksimum 4, med unntak av konkurranser der det kun er påmeldt 5 hunder til sammen. | 1. "Bør" minimum antall være, er en uheldig formulering. Det betyr at det kan være færre. Det er å foretrekke færre hunder enn eventuelt "statister" som ikke er trent til aktuelle fellesøvelse.  2. Maksimum bør være maksimum | I klasse 3 skal maksimum antall hunder være 4. |

**DEL II PRAKTISK GJENNOMFØRING AV ARRANGEMENTET OG UTSTYR**

Metallapport:   
Fra tid til annen hører man om hunder som skader seg på kantene på metallapporten. Det bør vurderes om det er mulighet for å gå over til den runde metallapporten som benyttes i bruks og i LP i Sverige

**DEL III PREMIERING**

Dette kapittelet virker ikke å være oppdatert i forhold til nye regler

**DEL IV ØVELSER OG KOEFFISIENTER**

|  |  |  |
| --- | --- | --- |
| Foreslått tekst | Kommentarer | Endringsforslag |
| REKRUTT | Lineføring er grunnlaget for hele programmet videre. Det er naturlig at denne har en høy koeffesient. Høyere enn det som er foreslått. | Lineføring koef: 4  Fremadsending til rute: 3 |
| Klasse I | Lineføring er grunnlaget for hele programmet videre. Det er naturlig at denne har en høy koeffesient. Høyere enn det som er foreslått. | Fri ved fot koef : 4  Apportering koef: 3 |
| Reglene for klasse 3 skal anvendes på internasjonale konkurranser der CACIOB og reserve CACIOB utdeles. Reglene er gyldige fra 01.01.2016 | Men bakgrunn i at disse nye reglene kommer så sent, samt at informasjonsflyten ikke har vært lik i miljøene i Norge, anser vi det som viktig for sporten at de nasjonale stevnene går etter gamle regler i alle klasser. Og at de nye reglene der trer i kraft i sin helhet 01.01.2017. | Reglene i klasse 3 på internasjonale konkurranser er gyldige fra 01.01.2016 |

**DEL V GENERELLE REGLER OG RETNINGSLINJER FOR UTFØRELSE OG BEDØMMELSE AV ØVELSENE I KLASSE 1,2 OG 3**

|  |  |  |
| --- | --- | --- |
| Foreslått tekst | Kommentarer | Endringsforslag |
| Hunden skal føres på førers venstre side mellom øvelsene. Hunden behøver ikke å gå i ”fot”posisjon eller være under kommando, men den skal være ved siden av fører og under kontroll. Dersom det av en eller annen grunn er forsinkelse mellom 2 øvelser, kan man legge hunden. Man kan derimot ikke kalle den inn fra denne posisjonen for å fortsette med neste øvelse. | Se kommentar DEL I pkt 7 | Se kommentar DEL I pkt 7 |
| Litt oppmuntring (f.eks. ved å si ”bra” eller gi en liten forsiktig kos) er tillatt etter at øvelsen er ferdig | Det må være lov å være glad!!! | Oppmuntring (f.eks. ved å si ”bra” eller gi en liten forsiktig kos) er tillatt etter at øvelsen er ferdig |
| Alle øvelser begynner når konkurranseleder har dirigert ekvipasjen til øvelsens startsted, hunden er i utgangsstilling og konkurranseleder annonserer at ”øvelsen begynner” eller ”øvelsen starter”. | I rekrutt og klasse 1 bør det komme en bekreftelse fra fører om at denne er klar. Ferske ekvipasjer bør gis litt tid ved startstedet for å komme i orden. Uten denne tiden vil mange oppleve å få en dårlig start på øvelsen. |  |
| Om fører berører hunden under en øvelse blir øvelsen underkjent (0 poeng). Dette kan føre til en advarsel. | Reglene må ikke bli slik at utøverne bli redde for å komme borti hund. | Om fører frivillig og med hensikt berører hunden under en øvelse blir øvelsen underkjent (0 poeng). Dette kan føre til en advarsel. |
| Fremadsending rundt kjegle med apport og hopp:  Det er en liten toleranse for hurtige hunder, men ikke for trege hunder. | Hva betyr dette? |  |
| I tilfeller der bjeffing eller piping forekommer både i og mellom øvelser, kan dommeren først gi en advarsel  - i klasse 1 og 2 adressere oppførselen i helhetsinntrykket  - i klasse 3 vise gult kort Dersom atferden fortsetter kan hunden diskvalifiseres. | Hvor mange øvelser kan hunden lage lyd? Hvor går grensen mellom advarsel og disk? |  |

**DEL VI REGLER OG RETNINGSLINJER FOR UTFØRELSE AV DE INDIVIDUELLE ØVELSENE**

Ingen kommentarer utover det som allerede er sagt om koeffisienter i DEL IV